ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഔദ്യോഗിക കൃത്യനിര്വഹണത്തിനിടെ രക്തസാക്ഷികളായ പൊലീസ് ഉദ്യോഗസ്ഥര്ക്ക് പൊലീസ് സ്മരണ ദിനത്തില് പ്രധാനമന്ത്രി പ്രണാമമര്പ്പിച്ചു
ഔദ്യോഗിക കൃത്യനിര്വഹണത്തിനിടെ രക്തസാക്ഷികളായ പൊലീസ് ഉദ്യോഗസ്ഥര്ക്ക് പൊലീസ് സ്മരണ ദിനത്തില് പ്രധാനമന്ത്രി ശ്രീ. നരേന്ദ്ര മോദി പ്രണാമമര്പ്പിച്ചു.
"രാജ്യമെമ്പാടുമുള്ള പോലീസ് ഉദ്യോഗസ്ഥര്ക്കും അവരുടെ കുടുംബത്തിനും നന്ദി അറിയിക്കാനുള്ള ദിവസമാണ് പോലീസ് സ്മരണ ദിനം. ഔദ്യോഗിക കൃത്യനിര്വഹണത്തിനിടെ രക്തസാക്ഷികളായ എല്ലാ പോലീസ് ഉദ്യോഗസ്ഥര്ക്കും നാം ആദരാഞ്ജലികള് അര്പ്പിക്കുന്നു. അവരുടെ ത്യാഗവും സേവനവും എല്ലാകാലത്തും ഓര്മ്മിക്കപ്പെടും. ക്രമസമാധാനം കാത്തു സൂക്ഷിക്കുന്നതു മുതല് ഭീകര കുറ്റകൃത്യങ്ങള് പരിഹരിക്കുന്നതുവരെ, ദുരന്തനിവാരണ രംഗത്ത് സഹായം എത്തിക്കുന്നത് മുതല് കൊറോണ മഹാമാരിക്കെതിരായ പോരാട്ടത്തില് വരെ നമ്മുടെ പോലീസ് ഉദ്യോഗസ്ഥര് യാതൊരു വൈമനസ്യവുമില്ലാതെ അവരുടെ മികച്ച സേവനം കാഴ്ച വയ്ക്കുന്നു. പൗരന്മാര്ക്ക് സേവനം നല്കുന്നതിനുള്ള അവരുടെ ജാഗ്രതയിലും സന്നദ്ധതയിലും നമുക്ക് അഭിമാനിക്കാം",- പ്രധാനമന്ത്രി ട്വീറ്റ് ചെയ്തു
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2023-നുള്ള നാമനിർദ്ദേശങ്ങൾ 2022 സെപ്റ്റംബർ 15 വരെ സമർപ്പിക്കാം
ന്യൂ ഡൽഹി: ജൂലൈ 27, 2022
2023-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ എന്നിവ ഓൺലൈൻ ആയി സമർപ്പിക്കുന്നത് 2022 മെയ് 1-ന് ആരംഭിച്ചു. നാമനിർദ്ദേശം നൽകാനുള്ള അവസാന തീയതി 2022 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ രാഷ്ട്രീയ പുരസ്കാർ പോർട്ടൽ https://awards.gov.in വഴി മാത്രമേ സ്വീകരിക്കുകയുള്ളൂ.
പത്മവിഭൂഷൺ , പത്മഭൂഷൺ, പത്മശ്രീ എന്നീ പത്മപുരസ്കാരങ്ങൾ, രാജ്യത്തെ ഏറ്റവും ഉയർന്ന സിവിലിയൻ അവാർഡുകളിൽ ഒന്നാണ്. 1954-ൽ ആരംഭിച്ച ഈ അവാർഡുകൾ എല്ലാ വർഷവും റിപ്പബ്ലിക് ദിനത്തോടനുബന്ധിച്ചാണ് പ്രഖ്യാപിക്കുന്നത്. ‘വിശിഷ്ട പ്രവർത്തനം’ അംഗീകരിക്കുന്നതിനും ഒപ്പം കല, സാഹിത്യം & വിദ്യാഭ്യാസം, കായികം, ആരോഗ്യ രംഗം, സാമൂഹിക പ്രവർത്തനം, ശാസ്ത്രം & എഞ്ചിനീയറിംഗ്, പൊതുകാര്യങ്ങള്, പൊതു സേവനം, വ്യാപാരം, വ്യവസായം തുടങ്ങി എല്ലാ മേഖലകളിലും/ശാഖകളിലും മികച്ചതും അസാധാരണവുമായ നേട്ടങ്ങൾ/സേവനം എന്നിവയ്ക്കാണ് പുരസ്കാരം നൽകുന്നത്. വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ പുരസ്കാരത്തിന് അർഹരാണ്. ഡോക്ടര്മാര്, ശാസ്ത്രജ്ഞര് എന്നിവരൊഴികെ പൊതുമേഖലാ സ്ഥാപനങ്ങളിലടക്കം ജോലിചെയ്യുന്ന ഗവണ്മെന്റ് ജീവനക്കാര്ക്ക് പത്മ പുരസ്കാരങ്ങള്ക്ക് അപേക്ഷിക്കാന് അര്ഹതയില്ല.
പത്മ അവാർഡുകൾ “ജനങ്ങളുടെ പത്മ” ആക്കി മാറ്റാൻ ഗവണ്മെന്റ് പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം-നാമനിർദ്ദേശങ്ങൾ ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു.
സ്ത്രീകൾ, സമൂഹത്തിലെ ദുർബ്ബല വിഭാഗങ്ങൾ, പട്ടികജാതി-പട്ടികവർഗക്കാർ, ദിവ്യാംഗങ്ങൾ, സമൂഹത്തിന് നിസ്വാർത്ഥമായ സേവനം ചെയ്യുന്നവർ എന്നിവരിൽ നിന്ന് മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹരായ കഴിവുള്ള വ്യക്തികളെ തിരിച്ചറിയാൻ യോജിച്ച ശ്രമങ്ങൾ നടത്തണം.
മേൽപ്പറഞ്ഞ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. https://padmaawards.gov.in എന്ന പത്മ അവാർഡ് പോർട്ടലിലും വിവരങ്ങൾ ലഭ്യമാണ്.
ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
മന്ത്രിസഭ
ഖനികളിലെ സുരക്ഷ, പരിശോധന ഗവേഷണ് സ്റ്റേഷന് എന്നിവയ്ക്കായി ഇന്ത്യയും ഓസ്ട്രേലിയയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഖനികളിലെ സുരക്ഷ, പരിശോധനാ ഗേ്രവഷണ സ്റ്റേഷനുകള്  എന്നിവയ്ക്കായി ഇന്ത്യാ ഗവണ്മെന്റിന്റെ തൊഴില് മന്ത്രാലയത്തിലെ ഡയറക്ടര് ജനറല് ഓഫ് ഖനി സുരക്ഷയും , ഓസ്ട്രേലിയയിലെ ക്യൂന്സ്ല്ലാന്ഡ് ഗവണ്മെന്റിന്റെ പ്രകൃതിവിഭവ ഖനിയും ഊര്ജ്ജവും  വകുപ്പും തമ്മില് ധാരണാപത്രത്തില് ഏര്പ്പെടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
നേട്ടങ്ങള്:-
ഡി.ജി.എം.എസും എസ്.ഐ.എം.ടി.എ.ആര്.എസും തമ്മിലുള്ള പങ്കാളിത്തം സ്ഥാപിക്കുന്നതിന് ധാരണാപത്രത്തിലൂടെ കഴിയും.
-അപകടാടിസ്ഥാനത്തിലുള്ള സുരക്ഷാ പരിപാലന സംവിധാനം നടപ്പാക്കുക, പരിശീലനം ലഭ്യമാക്കുക.
- കോണ്ഫറന്സുകള്, സെമിനാറുകള് മറ്റ് സാങ്കേതിക യോഗങ്ങള് എന്നിവ സംഘടിപ്പിക്കുക, തൊഴില് സുരക്ഷയും ആരോഗ്യ അക്കാദമിയും ദേശീയ ഖനി ദുരന്ത കേന്ദ്രം എന്നിവ രൂപീകരിക്കുകയും
-ഡി.ജി.എം.എസിന്റെ ആര് ആന്ഡ് ഡി ലാബോറട്ടറി നവീകരിക്കുക.
നടപ്പാക്കല് തന്ത്രം:
ഒപ്പിടുന്ന തീയതിമുതല് ധാരണാപത്രം നിലവില്വരികയും മൂന്ന് വര്ഷം അത് നിലനില്ക്കുകയും ചെയ്യും.
പശ്ചാത്തലം
ലോകത്ത് ഏറ്റവും കുറവ് ഖനി അപകടനിരക്കുള്ളത് ഓസ്ട്രേലിയയിലാണ്. ഖനനമേഖലയില് അപകടം തരിച്ചറിയല് സങ്കേതങ്ങള് ഉപയോഗിച്ചും അപകട വിലയിരുത്തലിലൂടെയും സുരക്ഷാ പരിപാലന പദ്ധതികള് വികസിപ്പിച്ച് നടപ്പാക്കുന്നതില് ഏറ്റവും മുന്പന്തിയിലുള്ളത് ഓസ്ട്രേലിയയാണ്. എസ്.ഐ.എം.ടി.എ.ആര്.എസ് ഖനി സുരക്ഷ പരിപാലന സംവിധാനത്തില് വൈദഗ്ധ്യത്തിന് വേണ്ടി മാത്രമുള്ളതായാണ് അറിയപ്പെടുന്നത്.
NS/RS MRD - 44
PIB Headquarters
കോവിഡ് -19 : പാസ്പോര്ട്ട് ഓഫീസുകളിൽ നേരിട്ടുള്ള അന്വേഷണങ്ങൾക്കു താൽകാലിക വിലക്ക്
നോവൽ കൊറോണ വൈറസിന്റെ വ്യാപനം പ്രതിരോധിക്കുന്നതിന്റെ ഭാഗമായി റീജിയണൽ പാസ്പോര്ട്ട് ഓഫ്സുകൾ, പാസ്പോര്ട്ട് സേവാ കേന്ദ്രങ്ങൾ, പോസ്റ്റോഫീസ് പാസ്പോര്ട്ട് സേവാ കേന്ദ്രങ്ങൾ എന്നിവിടങ്ങളിൽ നേരിട്ടുള്ള അന്വേഷണങ്ങൾക്കു താത്കാലിക വിലക്ക് ഏർപ്പെടുത്തിയതായി കൊച്ചിയിലെ റീജിയണൽ പാസ്പോര്ട്ട് ഓഫീസ് അധികൃതർ അറിയിച്ചു. കൊച്ചിയിലെ റീജിയണൽ പാസ്പോര്ട്ട് ഓഫീസ് , ആലുവ, ആലപ്പുഴ, കൊച്ചി, കോട്ടയം , തൃശൂർ എന്നിവിടങ്ങളിലെ പാസ്പോര്ട്ട് സേവാ കേന്ദ്രങ്ങൾ, ചെങ്ങന്നൂർ, കട്ടപ്പന, ഒലവക്കോട്, നെന്മാറ എന്നിവിടങ്ങളിലെ പോസ്റ്റ് ഓഫീസ് പാസ്പോര്ട്ട് സേവാ കേന്ദ്രങ്ങൾ എന്നിവിടങ്ങളിലാണ് വിലക്ക് ഏർപ്പെടുത്തിയത് . ഇനി ഒരറിയിപ്പ് ഉണ്ടാകുന്നത് വരെ വിലക്ക് തുടരുമെന്ന് അധികൃതർ അറിയിച്ചു. കൂടാതെ, വീടുകളിൽ നിരീക്ഷണത്തിൽ കഴിയണമെന്ന് ആരോഗ്യ വകുപ്പ് നിർദ്ദേശിച്ചിട്ടുള്ളവർ ദയവായി നിരീക്ഷണ കാലയളവിൽ പാസ്പോര്ട്ട് സേവാ കേന്ദ്രങ്ങൾ സന്ദർശിക്കരുതെന്നും അധികൃതർ ആവശ്യപ്പെട്ടു
(Visitor Counter : 15
റോഡ് ഗതാഗത, ഹൈവേ മന്ത്രാലയം
വാഹനങ്ങളിൽ ഡ്രൈവർക്കൊപ്പം യാത്രചെയ്യുന്നവർക്ക് എയർബാഗ് നിർബന്ധമാക്കുന്നതുമായി ബന്ധപ്പെട്ട പൊതുജനാഭിപ്രായം കേന്ദ്ര സർക്കാർ ക്ഷണിച്ചു
കൂടുതൽ സുരക്ഷ ലക്ഷ്യമിട്ട് വാഹനങ്ങളിൽ ഡ്രൈവർക്കൊപ്പം യാത്രചെയ്യുന്നവർക്ക് എയർബാഗ് നിർബന്ധം ആക്കുന്നതുമായി ബന്ധപ്പെട്ട് ഉപരിതല ഗതാഗത-ദേശീയപാത മന്ത്രാലയം ശിപാർശ സമർപ്പിച്ചിരുന്നു. ശുപാർശ നടപ്പാക്കാൻ പുതിയ മോഡൽ വാഹനങ്ങൾക്ക് 2021 ഏപ്രിൽ 1 വരെയും നിലവിലെ മോഡലുകൾക്ക് 2021 ജൂൺ1 വരെയുമാണ് സമയം അനുവദിച്ചിട്ടുള്ളത്.
ഇതുമായി ബന്ധപ്പെട്ട് കരടുവിജ്ഞാപനം - no. GSR 797  മന്ത്രാലയത്തിന്റെ വെബ്സൈറ്റിൽ 2020 ഡിസംബർ 28ന് പ്രസിദ്ധീകരിച്ചിരുന്നു.
ഇതുമായി ബന്ധപ്പെട്ട പൊതുജന അഭിപ്രായങ്ങളും നിർദ്ദേശങ്ങളും വിജ്ഞാപനം പ്രസിദ്ധീകരിച്ച തീയതിക്ക് 30 ദിവസത്തിനുള്ളിൽ താഴെ കാണുന്ന വിലാസത്തിൽ അറിയിക്കാവുന്നതാണ്:
comments-morth[at]gov[dot]in
വാര്ത്താവിതരണ പ്രക്ഷേപണ മന്ത്രാലയം
ഡിജിറ്റൽ മാധ്യമങ്ങൾ ഒരു മാസത്തിനുള്ളിൽ നേരിട്ടുള്ള വിദേശ നിക്ഷേപം സംബന്ധിച്ച നയം പാലിക്കണമെന്ന് കേന്ദ്ര വാർത്താ വിതരണ, പ്രക്ഷേപണ മന്ത്രാലയം ആവശ്യപ്പെട്ടു
(2019 സെപ്റ്റംബർ 18 ന് കേന്ദ്രസർക്കാർ ഡിജിറ്റൽ മാധ്യമങ്ങളില് 26% നേരിട്ടുള്ള വിദേശ നിക്ഷേപത്തിന് അനുമതി നല്കിയിരുന്നു. ഡിജിറ്റൽ മാധ്യമങ്ങളിലൂടെ വാർത്തകളും കറന്റ് അഫയേഴ്സും, അപ്ലോഡ്/സ്ട്രീമിംഗ് ചെയ്യുന്ന സ്ഥാപനങ്ങൾ ഇത് പാലിക്കാന് ആവശ്യപ്പെട്ട് കൊണ്ടുള്ള പൊതു അറിയിപ്പ് കേന്ദ്ര വാർത്താ വിതരണ പ്രക്ഷേപണ മന്ത്രാലയം ഇന്ന് പുറത്തിറക്കി.
മന്ത്രാലയത്തിന്റെ വെബ്സൈറ്റിൽ ലഭ്യമായ പൊതു അറിയിപ്പ് പ്രകാരം:
i. 26% ത്തിൽ താഴെ വിദേശ നിക്ഷേപമുള്ള സ്ഥാപനങ്ങൾ ഇന്ന് മുതൽ ഒരു മാസത്തിനുള്ളിൽ താഴെപ്പറയുന്ന വിവരങ്ങൾ മന്ത്രാലയത്തെ അറിയിക്കണം:
 കമ്പനിയുടെ/സ്ഥാപനത്തിന്റെ വിശദാംശങ്ങൾ, അതിന്റെ ഡയറക്ടർമാരുടെ/ ഷെയർഹോൾഡർമാരുടെ പേരും വിലാസവും, ഷെയർഹോൾഡിംഗ് രീതി
 പ്രൊമോട്ടർമാരുടെയും/പ്രധാന ഗുണഭോക്താക്കളായ ഉടമകളുടെ പേരും വിലാസവും,
 നേരിട്ടുള്ള വിദേശ നിക്ഷേപ നയം, ഫോറിൻ എക്സ്ചേഞ്ച് മാനേജ്മെന്റ്  ചട്ടങ്ങൾ-2019, ഫോറിൻ എക്സ്ചേഞ്ച് മാനേജ്മെന്റ്  ചട്ടങ്ങൾ-2019 എന്നിവ സംബന്ധിച്ച് ലഭിച്ച സ്ഥിരീകരണം. മുൻകാലത്തോ/നിലവിലുള്ളതോ ആയ വിദേശ നിക്ഷേപം സംബന്ധിച്ച പ്രസക്തമായ രേഖകളുടെ പകർപ്പുകൾ
 സ്ഥിര അക്കൗണ്ട് നമ്പറും, ഓഡിറ്റർ റിപ്പോർട്ടിനൊപ്പം ഏറ്റവും പുതിയ ഓഡിറ്റുചെയ്തതോ/ഓഡിറ്റ് ചെയ്യാത്തതോ ആയ ലാഭനഷ്ട പ്രസ്താവനയും ബാലൻസ് ഷീറ്റും.
 നിലവിൽ 26% കവിയുന്ന ഓഹരി ഘടനയുള്ള സ്ഥാപനങ്ങൾ:
 സമാനമായ വിശദാംശങ്ങൾ മന്ത്രാലയത്തിന് ഇന്ന് മുതൽ ഒരു മാസത്തിനുള്ളിൽ നൽകണം. കൂടാതെ 2021 ഒക്ടോബർ 15 നകം 26 ശതമാനത്തിലധികമുള്ള വിദേശ നിക്ഷേപം കുറയ്ക്കുന്നതിന് ആവശ്യമായ നടപടികൾ കൈക്കൊള്ളുകയും വേണം. അതിനു ശേഷം മന്ത്രാലയത്തിന്റെ അനുമതിക്കായി അപേക്ഷിക്കാം.
 രാജ്യത്ത് പുതുതായി വിദേശ നിക്ഷേപം കൊണ്ടുവരാൻ ആഗ്രഹിക്കുന്ന ഏതൊരു സ്ഥാപനവും ഡി.പി.ഐ.ഐ.ടി.യുടെ വിദേശ നിക്ഷേപ പോർട്ടൽ വഴി കേന്ദ്ര സർക്കാരിന്റെ മുൻകൂർ അനുമതി തേടേണ്ടതാണ്.
 ഇന്ത്യാ ഗവൺമെന്റിന്റെ നേരിട്ടുള്ള വിദേശ നിക്ഷേപം സംബന്ധിച്ച നയവും ഇത് സംബന്ധിച്ച 2019 ലെ ഡി.പി.ഐ.ഐ.ടി. പ്രസ്സ് നോട്ട് 4 ഉം  ബാധകം
 ഫോറിൻ എക്സ്ചേഞ്ച് മാനേജ്മെന്റ്   ചട്ടങ്ങൾ, 2019 ലെ 5.12.2019 നു പുറത്തിറക്കിയ വിജ്ഞാപനം ബാധകം
 ഓരോ സ്ഥാപനവും ഡയറക്ടർ ബോർഡിന്റെയും ചീഫ് എക്സിക്യൂട്ടീവ് ഓഫീസർമാരുടെയും പൗരത്വ സംബന്ധിയായ നിബന്ധനകൾ പാലിക്കേണ്ടതുണ്ട്. ഒരു വർഷത്തിൽ 60 ദിവസത്തിൽ കൂടുതൽ വിന്യസിക്കാൻ സാധ്യതയുള്ള - കരാർ അല്ലെങ്കിൽ കൺസൾട്ടൻസി അല്ലെങ്കിൽ സ്ഥാപനത്തിന്റെ പ്രവർത്തനത്തിനുള്ള മറ്റേതെങ്കിലും വിധത്തിലുള്ള നിയമനങ്ങൾ - വിദേശ ഉദ്യോഗസ്ഥർക്ക് കേന്ദ്ര വാർത്താ വിതരണ, പ്രക്ഷേപണ മന്ത്രാലയത്തിന്റെ സുരക്ഷാ അനുമതി നേടേണ്ടതുണ്ട്. ഇവർക്ക് വേണ്ട അനുമതിക്ക് മന്ത്രാലയത്തിന് കുറഞ്ഞത് 60 ദിവസം മുമ്പെങ്കിലും അപേക്ഷിച്ചിരിക്കണം. അനുമതി ലഭിച്ച ശേഷം മാത്രമേ വിദേശ ഉദ്യോഗസ്ഥരെ നിയമിക്കാൻ പാടുള്ളു.
ചുവടെ ചേർത്തിട്ടുള്ള URL-ൽ പൊതു അറിയിപ്പ് ലഭ്യമാണ്:
https://mib.gov.in/sites/default/files/Public%20Notice%20%20regarding%20FDI%20Policy%20.pdf
ആരോഗ്യ, കുടുംബക്ഷേമ മന്ത്രാലയം
കേരളം മഹാരാഷ്ട്ര എന്നീ സംസ്ഥാനങ്ങളിലേക്ക് ഉന്നതതല സംഘങ്ങളെ അയച്ച് കേന്ദ്ര സർക്കാർ
കോവിഡ് 19 നിയന്ത്രണ നടപടികൾക്കായി കേരളം മഹാരാഷ്ട്ര എന്നീ സംസ്ഥാനങ്ങളിലേക്ക് 2 ഉന്നതതല ബഹുമുഖ സംഘങ്ങളെ അയക്കാൻ കേന്ദ്ര ആരോഗ്യ കുടുംബക്ഷേമ മന്ത്രാലയം തീരുമാനിച്ചു. രോഗനിയന്ത്രണവുമായി ബന്ധപ്പെട്ട പൊതുജന ആരോഗ്യ നടപടികൾ ഫലപ്രദമായി നടപ്പിലാക്കാൻ സംസ്ഥാന ആരോഗ്യ അധികാരകേന്ദ്രങ്ങളെ സഹായിക്കുകയാണ് സംഘങ്ങളുടെ ലക്ഷ്യം
കേരളം, മഹാരാഷ്ട്ര എന്നീ സംസ്ഥാനങ്ങളിൽ കൊവിഡ്19 കേസുകളുടെ എണ്ണം വർദ്ധിക്കുന്നത് തുടരുകയാണ് . രാജ്യത്ത് നിലവിൽ ചികിത്സയിൽ കഴിയുന്ന കോവിഡ് രോഗികളുടെ 70 ശതമാനത്തോളം ഈ രണ്ട് സംസ്ഥാനങ്ങളിൽ നിന്നാണ്
മഹാരാഷ്ട്ര യിലേക്കുള്ള കേന്ദ്ര സംഘത്തിൽ NCDC, Dr. RML ആശുപത്രി ന്യൂഡൽഹി എന്നിവിടങ്ങളിലെ വിദഗ്ധർ ഉൾപ്പെടുന്നു.
ആരോഗ്യ-കുടുംബക്ഷേമ മന്ത്രാലയത്തിലെ മുതിർന്ന ഉദ്യോഗസ്ഥർക്കൊപ്പം തിരുവനന്തപുരം ആരോഗ്യ-കുടുംബക്ഷേമ പ്രാദേശിക കാര്യാലയം, ന്യൂഡൽഹി ലേഡിഹാർഡിങ് മെഡിക്കൽ കോളേജ് എന്നിവിടങ്ങളിലെ വിദഗ്ദ്ധരും കേരളത്തിലേക്കുള്ള സംഘത്തിൽ ഉൾപ്പെട്ടിട്ടുണ്ട്
സംസ്ഥാന ആരോഗ്യവകുപ്പുമായി ചേർന്ന് വിദഗ്ധസംഘം പ്രവർത്തനങ്ങൾ നടത്തും. താഴെത്തട്ടിലെ നിലവിലെ അവസ്ഥ പരിശോധിക്കാനും കേസുകൾ ഉയരുന്ന സാഹചര്യം ഒഴിവാക്കാൻ ആവശ്യമായ പൊതുജനാരോഗ്യ നടപടികൾ നിർദേശിക്കാനുംവിദഗ്ധ സംഘം സഹായം നൽകും
(Visitor Counter : 161
പ്രധാനമന്ത്രിയുടെ ഓഫീസ്
ബഹിരാകാശ മേഖലയില് ചരിത്രം കുറിക്കുന്ന പരിഷ്കാരങ്ങള്ക്കു തുടക്കം
ബഹിരാകാശ മേഖലയില് സ്വകാര്യ പങ്കാളിത്തത്തിന് അംഗീകാരം
ബഹിരാകാശ മേഖലയില് വിവിധ പദ്ധതികളില് സ്വകാര്യ പങ്കാളിത്തം പ്രോത്സാഹിപ്പിക്കാനുള്ള നടപടികള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി്. രാജ്യത്തെ സ്വയം പര്യാപ്തമാക്കി മാറ്റിയെടുക്കുന്നതിനായി പ്രധാനമന്ത്രിയുടെ ദീര്ഘവീക്ഷണത്തോടെയുള്ള നയങ്ങള്ക്ക് അനുസൃതമായാണ് തീരുമാനം.
ബഹിരാകാശ രംഗത്തു അത്യാധുനിക സംവിധാനങ്ങളുള്ള രാജ്യങ്ങളില് മുന്പന്തിയിലാണ് ഇന്ത്യയുടെ സ്ഥാനം. ബഹിരാകാശ പര്യവേഷണ മേഖലക്ക് കൂടുതല് ഊര്ജം പകരാന് ഉതകുന്നതാണ് പുതിയ പരിഷ്കാരങ്ങള്.
ആഗോള ബഹിരാകാശ സമ്പദ് വ്യവസ്ഥയിലും സുപ്രധാന സ്ഥാനം വഹിക്കാന് ഇതോടെ ഇന്ത്യക്കാകും. ആഗോള സാങ്കേതിക വിദ്യയുടെ ശക്തികേന്ദ്രമായി രാജ്യം മാറും. ഇതു സാങ്കേതിക മേഖലയില് കൂടുതല് തൊഴില് അവസരങ്ങള് സൃഷ്ടിക്കും.
പ്രധാന നേട്ടങ്ങള്:
രാജ്യത്തെ വ്യാവസായിക അടിത്തറയുടെ സാങ്കേതിക മുന്നേറ്റത്തിലും വികാസത്തിലും ബഹിരാകാശ മേഖലയ്ക്ക് പ്രധാന പങ്ക് വഹിക്കാനാകും. ഈ പരിഷ്കാരങ്ങളിലൂടെ കൂടുതല് മികവുറ്റ ബഹിരാകാശ വിവരങ്ങളും സങ്കേതങ്ങളും രാജ്യത്തിന് ലഭ്യമാകും.
ഈയിടെ നിലവില് വന്ന ഇന്ത്യന് നാഷണല് സ്പേസ് പ്രൊമോഷന് ആന്ഡ് ഓതറൈസേഷന് സെന്റര്  ആണ് സ്വകാര്യ പങ്കാളിത്തത്തിനു ചുക്കാന് പിടിക്കുന്നത്. സ്വകാര്യ സൗഹൃദ നയങ്ങളും നടപടികളും കൈക്കൊണ്ട് ഈ മേഖലയിലേക്ക് കൂടുതല് സ്വകാര്യ കമ്പനികളെ ആകര്ഷിക്കാനും മാര്ഗ നിര്ദേശം നല്കാനും പദ്ധതികള് ആവിഷ്കരിക്കുന്നത് ഇന് സ്പേസ് ആണ്.
ബഹിരാകാശ സാദ്ധ്യതകള് പരമാവധി ഉപയോഗപ്പെടുത്താന് പൊതുമേഖലാ സ്ഥാപനമായ ന്യൂ സ്പേസ് ഇന്ത്യ ലിമിറ്റഡിന്റെ സേവനം ഉണ്ടാകും.
(ബഹിരാകാശ ഗവേഷണ വികസന രംഗങ്ങളില് കൂടുതല് ശ്രദ്ധ പതിപ്പിക്കാനും പുതിയ സാങ്കേതിക വിദ്യകളും പര്യവേക്ഷണങ്ങളും സാധ്യമാക്കാനും ഈ പരിഷ്കരണങ്ങള് ഐഎസ്ആര്ഒ്ക്ക് സഹായകമാകും. സ്വകാര്യ മേഖലക്കും വിവിധ ഗ്രഹപര്യവേക്ഷണത്തിനു പുതിയ പദ്ധതികള് അനുവദിക്കും.
പ്രധാനമന്ത്രിയുടെ ഓഫീസ്
പണ്ഡിറ്റ് ദീൻദയാൽ ഉപാധ്യായയുടെ ചരമവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
പണ്ഡിറ്റ് ദീൻദയാൽ ഉപാധ്യായയുടെ ചരമവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
പ്രധാനമന്ത്രി ട്വീറ്റ് ചെയ്തു ;
പണ്ഡിറ്റ് ദീൻദയാൽ ഉപാധ്യായ ജിയുടെ പുണ്യ തിഥിയിൽ ഞാൻ അദ്ദേഹത്തിന് ശ്രദ്ധാഞ്ജലി
അർപ്പിക്കുന്നു. രാജ്യ പുരോഗതിക്കും പാവപ്പെട്ടവരെ സേവിക്കുന്നതിനുമായി അദ്ദേഹം നടത്തിയ ശ്രമങ്ങൾ നാം ഒരിക്കലും മറക്കില്ല. അദ്ദേഹത്തിന്റെ കാഴ്ചപ്പാടിൽ നിന്ന് പ്രചോദനം ഉൾക്കൊണ്ട്, വികസനത്തിന്റെ ഫലങ്ങൾ പാർശ്വവൽക്കരിക്കപ്പെട്ടവരിലേക്കും അധഃസ്ഥിതരിലേക്കും എത്തുന്നുവെന്ന് ഉറപ്പാക്കാൻ ഞങ്ങൾ രാപ്പകലില്ലാതെ പ്രവർത്തിക്കുന്നു."
പ്രധാനമന്ത്രിയുടെ ഓഫീസ്
കഴിഞ്ഞ 9 വർഷത്തിനിടെ സൗരോർജ്ജ ശേഷി 54 മടങ്ങ് വർധിച്ചതിൽ മിഷൻ നെറ്റ് സീറോയുടെ പുരോഗതിയെ പ്രധാനമന്ത്രി പ്രശംസിച്ചു
കഴിഞ്ഞ 9 വർഷത്തിനിടെ സൗരോർജ്ജ ശേഷി 54 മടങ്ങ് വർധിച്ചതായി റെയിൽവേ എക്സിൽ പോസ്റ്റ് ചെയ്തിരുന്നു. 2014 മാർച്ച് വരെ 3.68 മെഗാവാട്ട് സൗരോർജ്ജം കമ്മീഷൻ ചെയ്തപ്പോൾ 2014-23ൽ 200.31 മെഗാവാട്ട് കമ്മീഷൻ ചെയ്തതായി അവർ അറിയിച്ചു.
പ്രധാനമന്ത്രി മറുപടി പറഞ്ഞു:
"ഹരിത ഭാവിയിലേക്കുള്ള നമ്മുടെ പ്രതിബദ്ധതയിൽ പ്രശംസനീയമായ പുരോഗതി കാണിക്കുന്നു. വെറും 9 വർഷത്തിനുള്ളിൽ, മിഷൻ നെറ്റ് സീറോ കാർബൺ ബഹിർഗ്ഗമനത്തിൽ കാര്യമായ മുന്നേറ്റം നടത്തി, നമ്മുടെ ശേഷി ഗണ്യമായി വർദ്ധിപ്പിച്ചു. ഇന്ത്യക്ക് ശോഭനവും സുസ്ഥിരവുമായ ഒരു നാളെ ഉറപ്പാക്കിക്കൊണ്ട് നമുക്ക് ഈ യാത്ര തുടരാം."
--ND--
(
മന്ത്രിസഭ
ടൂറിസം രംഗത്ത് ഇന്ത്യയും ഫിന്ലന്റും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ടൂറിസം രംഗത്തെ സഹകരണം ശക്തിപ്പെടുത്തുന്നതിന് ഇന്ത്യയും ഫിന്ലന്റും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രയോജനങ്ങള്:ടൂറിസം രംഗത്ത് വിജയകരമായ ഉഭയകക്ഷി സഹകരണം പ്രോത്സാഹിപ്പിക്കുന്നതിന് സഹകരണാത്മകമായ ബന്ധം സ്ഥാപിച്ചെടുക്കല്ടൂറിസവുമായി ബന്ധപ്പെട്ട ഡാറ്റ, അറിവുകള്, പരിചയസമ്പന്നത മുതലായവയുടെ പങ്കിടല്വിനോദസഞ്ചാര നയ രൂപൂകരണവും നടത്തിപ്പും ഗുണനിലവാര മേന്മയുമായി ബന്ധപ്പെട്ട അനുഭവങ്ങള് പങ്കിടല്സന്ദര്ശനങ്ങള്, ശില്പ്പശാലകള് മുതലായവയിലൂടെ കമ്പനികളും സംഘടനകളും തമ്മിലുള്ള കൂട്ടായ്മകളെയും സംയുക്ത പദ്ധതികളുടെ വിപുലീകരണത്തെയും സഹായിക്കല്.ഇന്ത്യയിലെയും ഫിന്ലന്റിലെയും വിദഗ്ധര് പരസ്പര സന്ദര്ശനത്തിലൂടെയും ശില്പ്പശാലകളിലൂടെയും കൈമാറുന്ന മികച്ച സമ്പ്രദായങ്ങള്ഇരുകൂട്ടര്ക്കും പൊതുവായ താല്പര്യങ്ങളുള്ള, അന്താരാഷ്ട്ര ധനകാര്യ സ്ഥാപനങ്ങളുടെ സഹായത്തോടെയുള്ള സംയുത്ക പദ്ധതികള് പ്രോത്സാഹിപ്പിക്കല്.
പശ്ചാത്തലം:
ഇന്ത്യയും ഫിന്ലന്റും തമ്മില് കരുത്തുറ്റ നയതന്ത്ര ബന്ധവും ദീര്ഘനാളത്തെ സാമ്പത്തിക ബന്ധങ്ങളുമുണ്ട്. ടൂറിസം രംഗത്ത് രണ്ടു രാജ്യങ്ങളും തമ്മിലുള്ള സഹകരണം കൂടുതല് ശക്തിപ്പെടുത്താന് ലക്ഷ്യമിട്ടാണ് ധാരണാപത്രത്തില് ഏര്പ്പെട്ടിട്ടുള്ളത്. 2018 ല് 21239 ഫിന്നിഷ് വിനോദ സഞ്ചാരികളാണ് ഇന്ത്യ സന്ദര്ശിച്ചത്. ഫിന്ലന്റില്നിന്നുള്ള വിനോദ സഞ്ചാരികളുടെ വരവ് വര്ദ്ധിപ്പിക്കാന് ധാരണാപത്രം വഴിയൊരുക്കും.
(MRD
പ്രധാനമന്ത്രിയുടെ ഓഫീസ്
ഇന്ത്യ-ഇറ്റലി വിര്ച്വല് ഉച്ചകോടി 
പ്രധാനമന്ത്രി ശ്രീ. നരേന്ദ്ര മോദിയും ഇറ്റലി പ്രധാനമന്ത്രി പ്രഫ. ഗ്യുസെപ്പ് കോണ്ടിയും തമ്മില് 2020 നവംബര് ആറിന് വിര്ച്വല് ഉഭയകക്ഷി ഉച്ചകോടി നടന്നു.
പ്രഫ. ഗ്യുസെപ്പ് കോണ്ടി 2018ല് നടത്തിയ സന്ദര്ശനം അനുസ്മരിച്ച പ്രധാനമന്ത്രി മോദി, അടുത്തിടെ ഇന്ത്യ-ഇറ്റലി ബന്ധം മെച്ചപ്പെട്ടതിനെ അഭിനന്ദിച്ചു. സാഹചര്യം അനുവദിക്കുന്നപക്ഷം പരമാവധി നേരത്തേ ഇറ്റലി സന്ദര്ശിക്കാന് പ്രധാനമന്ത്രി മോദിയെ പ്രധാനമന്ത്രി പ്രഫ. കോണ്ടെ ക്ഷണിച്ചു.
ഉഭയകക്ഷി ബന്ധത്തിന്റെ വിശാലമായ ചട്ടക്കൂടു സമഗ്രമായി പുനഃപരിശോധിക്കുന്നതിനുള്ള അവസരം ഉച്ചകോടി ഇരു നേതാക്കള്ക്കും നല്കി. കോവിഡ് 19 മഹാവ്യാധി ഉള്പ്പെടെയുള്ള പൊതു ആഗോള വെല്ലുവിളികള്ക്കെതിരെയുള്ള സഹകരണം ശക്തിപ്പെടുത്തുന്നതിനുള്ള പ്രതിബദ്ധത ഇരു നേതാക്കളും ആവര്ത്തിച്ചു.
രാഷ്ട്രീയ, സാമ്പത്തിക, ശാസ്ത്ര-സാങ്കേതിക, ബഹിരാകാശ, പ്രതിരോധ സഹകരണ മേഖലകള് ഉള്പ്പെടെ പല വിഷയങ്ങളെക്കുറിച്ചും നേതാക്കള് ചര്ച്ച ചെയ്തു. മേഖലാതല, രാജ്യാന്തര വിഷയങ്ങളില് ബഹുരാഷ്ട്ര വേദികളില്, പ്രത്യേകിച്ച് ജി 20ല്, സഹകരിക്കാന് ഇരുവിഭാഗവും പരസ്പരം സമ്മതിച്ചു. 2021 ഡിസംബറില് ഇറ്റലിയും തുടര്ന്ന് 2022ല് ഇന്ത്യയും ജി-20ന്റെ അധ്യക്ഷ പദവിയേല്ക്കും. 2020 ഡിസംബര് മുതല് ഇന്ത്യയും ഇറ്റലിയും ജി 20 ട്രോയിക്കയുടെ ഭാഗമാകും. ഐ.എസ്.എയില് ചേരാനുള്ള ഇറ്റലിയുടെ തീരുമാനത്തെ, അംഗീകാരത്തിനുള്ള നടപടികള് പൂര്ത്തിയായ ഉടന് ഇന്ത്യ സ്വാഗതംചെയ്തു.
ഉച്ചകോടിയോടൊപ്പം ഊര്ജം, മല്സ്യബന്ധനം, കപ്പല് നിര്മാണം, രൂപകല്പന തുടങ്ങിയ മേഖലകളിലായി 15 ധാരണാപത്രങ്ങളും കരാറുകളും ഒപ്പുവെക്കപ്പെട്ടു.
(
രാഷ്ട്രപതിയുടെ കാര്യാലയം
രാഷ്ട്രപതിയുടെ ഓണാശംസകള്
'' ഓണത്തിന്റെ ശുഭദിനത്തില്, എന്റെ എല്ലാ സഹ പൗരന്മാര്ക്കും, പ്രത്യേകിച്ച് കേരളത്തിലെ സഹോദരീസഹോദരന്മാര്ക്ക് എന്റെ ഹൃദയം നിറഞ്ഞ അഭിനന്ദനങ്ങള്'' രാഷ്ട്രപതി ശ്രീ രാംനാഥ് കോവിന്ദ് ഓണ സന്ദേശത്തില് പറഞ്ഞു:
''നമ്മുടെ സമ്പന്നമായ സാംസ്കാരിക പൈതൃകത്തിന്റെ പ്രതീകമാണ് ഓണം ഉത്സവം. പുതിയ വിളയുടെ വരവില് പ്രകൃതി മാതാവിനോടുള്ള നമ്മുടെ നന്ദിയുടെ പ്രകടനമാണിത്.
കോവിഡ് -19 മഹാമാരിയുടെ കാലഘട്ടത്തില്, ഉത്സവങ്ങള് ആഘോഷിക്കുമ്പോള്, സമൂഹത്തിലെ ദുര്ബല വിഭാഗങ്ങളില് നിന്നുള്ളവരെ നാം പരിപാലിക്കുകയും നമ്മുടെ കുടുംബങ്ങളെയും സമൂഹത്തെയും വലിയ തോതില് സംരക്ഷിക്കാനും സംരക്ഷിക്കാനും വേണ്ടത്ര നടപടികള് കൈക്കൊള്ളുകയും ചെയ്യണം.
ഈ ഉത്സവം നമ്മുടെ രാജ്യത്ത് സഹകരണത്തിന്റെയും സാഹോദര്യത്തിന്റെയും ബോധം ശക്തിപ്പെടുത്തുകയും പ്രകൃതി മാതാവിനോട് യോജിച്ച് ജീവിച്ചുകൊണ്ടുള്ള അഭിവൃദ്ധിക്ക് വഴിയൊരുക്കുകയും ചെയ്യട്ടെ''. അദ്ദേഹം ആശംസിച്ചു.
(Visitor Counter : 138
ആഭ്യന്തരകാര്യ മന്ത്രാലയം
അന്തരിച്ച കുവൈറ്റ് ഭരണാധികാരി ഷെയ്ഖ് സബാ അൽ അഹമ്മദ് അൽ ജാബർ അൽ സബായോടുള്ള ആദരസൂചകമായി രാജ്യത്ത്, നാളെ ദേശീയ ദുഃഖാചരണം നടത്തും
2020 സെപ്റ്റംബർ 29നാണ് കുവൈറ്റ് ഭരണാധികാരി ഷെയ്ഖ് സബാ അൽ അഹമ്മദ് അൽ ജാബർ അൽ സബാ അന്തരിച്ചത്. പരേതനായ വിശിഷ്ട വ്യക്തിയോടുള്ള ആദരസൂചകമായി നാളെ രാജ്യമെമ്പാടും ഒരു ദിവസത്തെ ദേശീയ ദുഃഖാചരണം നടത്താൻ കേന്ദ്ര ഗവൺമെന്റ് തീരുമാനിച്ചു.
സ്ഥിരമായി ദേശീയ പതാക ഉയർത്തുന്ന കെട്ടിടസമുച്ചയങ്ങളിൽ നാളെ പതാക, പകുതി താഴ്ത്തി കെട്ടും. നാളെ ഔദ്യോഗിക ആഘോഷങ്ങൾ ഉണ്ടായിരിക്കുന്നതല്ല.
പ്രധാനമന്ത്രിയുടെ ഓഫീസ്
ജി 20 നേതാക്കളുടെ 15-ാമത് ഉച്ചകോടി 
സൗദി അറേബ്യയുടെ രാജാവും രണ്ടു മോസ്കുകളുടെ പരിപാലകനുമായ ഹിസ് മെജസ്റ്റി കിംഗ് സല്മാന് ബിന് അബ്ദുള് അസീസ് അല് സൗദിന്റെ ക്ഷണപ്രകാരം കിംഗ്ഡം ഓഫ് സൗദി അറേബ്യ ആദ്ധ്യക്ഷ്യം വഹിക്കുന്ന 15-ാമത് ജി 20 ഉച്ചകോടിയില് പ്രധാനമന്ത്രി ശ്രീ നരേന്ദ്രമോദി പങ്കെടുക്കും. ''21-ാം നൂറ്റാണ്ടിലെ അവസരങ്ങള് എല്ലാവര്ക്കും വേണ്ടി സഫലീകരിക്കുക'' എന്ന ആശയത്തില് നവംബര് 21-22 നാണ് ഉച്ചകോടി നടക്കുക. വെര്ച്ച്വല് മാതൃകയിലായിരിക്കും യോഗം നടക്കുക.
നടക്കാന് പോകുന്നത് 2020ലെ രണ്ടാമത്തെ ജി 20 നേതാക്കളുടെ യോഗമാണ്. പ്രധാനമന്ത്രിയും സൗദി അറേബ്യന് കിരിടാവകാശിയും തമ്മില് നടന്ന ടെലഫോണ് സംഭാഷത്തെ തുടര്ന്ന് ജി 20 നേതാക്കളുടെ അസാധാരണ ഉച്ചകോടി 2020 മാര്ച്ചില് നടന്നിരുന്നു. അതില് കോവിഡ്-19 മഹാമാരിയുടെ വ്യാപനം തടയുന്നതിനും ഒരു ആഗോള സഹകരണത്തോടെയുള്ള പ്രതിരോധത്തിനും വേണ്ട സമയോചിതമായ ധാരണ നേതാക്കള്ക്കിടയില് ഉടലെടുത്തിരുന്നു.
നടക്കാനിരിക്കുന്ന ജി 20 ഉച്ചകോടിയുടെ ശ്രദ്ധ കോവിഡ് 19ല് നിന്ന് സംശ്ലേഷിത, പ്രതിരോധിത, സുസ്ഥിര പുനഃപ്രാപതിയിലായിരിക്കും. മഹാമാരിയിലെ തയാറെടുപ്പുകളെക്കുറിച്ചും തൊഴിലുകള് പുനസ്ഥാപിക്കുന്നതിനുള്ള മാര്ഗ്ഗവും ലക്ഷ്യങ്ങളും യോഗത്തില് നേതാക്കള് ചര്ച്ചചെയ്യും. സംശ്ലേഷിത, സുസ്ഥിര, പ്രതിരോധ ഭാവി നിര്മ്മിക്കുന്നതിലുള്ള തങ്ങളുടെ വീക്ഷണങ്ങള് നേതാക്കള് പങ്കുവയ്ക്കുകയും ചെയ്യും.
2020 ഡിസംബര് ഒന്നിന് ഇറ്റലി
ജി 20യുടെ അദ്ധ്യക്ഷസ്ഥാനം ഏറ്റെടുക്കുമ്പോള് സൗദി അറേബ്യയോടൊപ്പം ഇന്ത്യയും ജി 20 കൂട്ടായ്മയുടെ മൂന്നംഗ കമ്മിറ്റിയിലേക്ക് എത്തും
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 38.76 കോടി ഡോസ് വാക്സിൻ
രാജ്യത്താകമാനം ഇതുവരെ 3,01,04,720 പേർ രോഗമുക്തരായി
രോഗമുക്തി നിരക്ക് 97.28% ആയി വർദ്ധിച്ചു
കഴിഞ്ഞ 24 മണിക്കൂറിനിടെ 41,000 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,792 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,29,946
ചികിത്സയിലുള്ളത് ആകെ രോഗബാധിതരുടെ 1.39 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.25 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.10%, തുടർച്ചയായ 23-ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 43.59 കോടി പരിശോധനകൾ.
(Visitor Counter : 162
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
പക്ഷിപ്പനി സംബന്ധിച്ച് രാജ്യത്തെ ഏറ്റവും പുതിയ വിവരങ്ങൾ
(ന്യൂഡൽഹി , ജനുവരി 27 ,2021
2021 ജനുവരി 27 വരെയുള്ള വിവരങ്ങൾ പ്രകാരം രാജ്യത്തെ കേരളം ഉൾപ്പടെയുള്ള 9 സംസ്ഥാനങ്ങളിൽ ഇറച്ചി പക്ഷികളിലും 12 സംസ്ഥാനങ്ങളിൽ കാക്ക / ദേശാടന/ കാട്ടു പക്ഷികൾ എന്നിവയിലും പക്ഷിപ്പനി സ്ഥിരീകരിച്ചിട്ടുണ്ട്
മഹാരാഷ്ട്ര, മധ്യപ്രദേശ്, ഛത്തീസ്ഗഡ്, പഞ്ചാബ്, ഉത്തർപ്രദേശ്, ഗുജറാത്ത് എന്നിവിടങ്ങളിലെ പ്രഭവകേന്ദ്രങ്ങളിൽ നിയന്ത്രണ പ്രതിരോധ നടപടികളുടെ ഭാഗമായ ശുചീകരണവും അണുവിമുക്തമാക്കൽ പ്രക്രിയകളും പുരോഗമിക്കുകയാണ്
കർമ്മ പദ്ധതി പ്രകാരം സംസ്ഥാന ഭരണകൂടങ്ങളുടെ നേതൃത്വത്തിൽ ഇറച്ചി പക്ഷികൾ, മുട്ടകൾ, അവയ്ക്കുള്ള തീറ്റകൾ എന്നിവ നശിപ്പിച്ചിരുന്നു. ഇതിനുള്ള നഷ്ടപരിഹാരം കർഷകർക്ക് വിതരണം ചെയ്തു കഴിഞ്ഞു
പക്ഷിപ്പനി 2021- പ്രതിരോധ നിയന്ത്രണങ്ങൾക്കായുള്ള പുതുക്കിയ കർമ്മപദ്ധതി പ്രകാരം തങ്ങൾ സ്വീകരിക്കുന്ന നടപടികൾ സംബന്ധിച്ച് സംസ്ഥാന കേന്ദ്ര ഭരണ പ്രദേശ ഭരണകൂടങ്ങൾ എല്ലാ ദിവസവും മൃഗ പാലന ക്ഷീര വകുപ്പിന് റിപ്പോർട്ടുകൾ സമർപ്പിക്കുന്നുണ്ട്
ട്വിറ്റർ, ഫേസ്ബുക്ക് പോലുള്ള സമൂഹ മാധ്യമങ്ങൾ അടക്കം സാധ്യമായ എല്ലാ മാർഗങ്ങളിലൂടെയും പൊതുജനങ്ങൾക്കിടയിൽ പക്ഷിപനി സംബന്ധിച്ച അവബോധം വളർത്താൻ വകുപ്പ് തുടർച്ചയായ പരിശ്രമം നടത്തുന്നുണ്ട്
ഉപരാഷ്ട്രപതിയുടെ കാര്യാലയം
സ്കൂൾ വിദ്യാർത്ഥികളിൽ ജിജ്ഞാസയുടെയും നൂതനാശയങ്ങളുടെയും മനോഭാവം വളർത്തണം: ഉപ രാഷ്ട്രപതി
ന്യൂഡൽഹി , ജൂൺ 29,2022
സാങ്കേതിക വിദ്യയിൽ അധിഷ്ഠിതമായ 21-ാം നൂറ്റാണ്ടിലെ വെല്ലുവിളികൾ നേരിടാൻ വിദ്യാർത്ഥികളിൽ ജിജ്ഞാസ, നൂതനാശയം , മികവ് എന്നിവ വളർത്തിയെടുക്കാൻ ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് രാജ്യത്തുടനീളമുള്ള സ്കൂളുകളോട് അഭ്യർത്ഥിച്ചു. പരിതഃസ്ഥിതികളോട് ഇണങ്ങിച്ചേരാനുള്ള കഴിവാണ് വിദ്യാർത്ഥികൾക്ക് നൽകാൻ കഴിയുന്ന ഏറ്റവും മികച്ച നൈപുണ്യമെന്ന് അദ്ദേഹം അഭിപ്രായപ്പെട്ടു . വിദ്യാർത്ഥികളെ സ്വന്തം നിലയ്ക്ക് ചിന്തിക്കാനും അത്യാധുനിക സാങ്കേതികവിദ്യകളുടെ സാദ്ധ്യതകൾ പ്രയോജനപ്പെടുത്താനും പരിശീലിപ്പിക്കണമെന്നും വിദ്യാഭ്യാസത്തോടുള്ള ഒരു ഭാവി സമീപനത്തിന് ആഹ്വാനം ചെയ്തുകൊണ്ട് ശ്രീ നായിഡു പറഞ്ഞു.
ചെന്നൈയ്ക്ക് സമീപം വിഐടി ഗ്രൂപ്പ് ഓഫ് ഇൻസ്റ്റിറ്റ്യൂഷൻസിന്റെ സംരംഭമായ വെല്ലൂർ ഇന്റർനാഷണൽ സ്കൂൾ ഉദ്ഘാടനം ചെയ്യുകയായിരുന്നു ഉപരാഷ്ട്രപതി. ഒരു കുട്ടിയുടെ വളർച്ചാ കാലഘട്ടത്തിൽ സ്കൂൾ വിദ്യാഭ്യാസത്തിന്റെ പ്രാധാന്യം ഊന്നിപ്പറഞ്ഞ ശ്രീ നായിഡു, വിദ്യാർത്ഥികൾ കൂടുതൽ സമയം ക്ലാസ് മുറിയുടെ നാല് ചുവരുകളിൽ പരമ്പരാഗത വിദ്യാഭ്യാസ സമ്പ്രദായത്തിന് കീഴിൽ ചെലവഴിക്കുന്നതായി ആശങ്ക പ്രകടിപ്പിച്ചു. പുറത്തെ ലോകം അനുഭവിച്ചറിയാനും പ്രകൃതിയുടെ മടിത്തട്ടിൽ സമയം ചെലവഴിക്കാനും സമൂഹത്തിലെ എല്ലാ വിഭാഗങ്ങളുമായും ഇടപഴകാനും വിവിധ കരകൗശല രീതികൾ മനസ്സിലാക്കാനും വിദ്യാർത്ഥികളെ പ്രോത്സാഹിപ്പിക്കണമെന്ന് അദ്ദേഹം ആഹ്വാനം ചെയ്തു. ക്ലാസ് റൂം പഠനത്തിന് അനുബന്ധമായി ഫീൽഡ് പ്രവർത്തനങ്ങൾക്കും സാമൂഹിക അവബോധത്തിനും ഊന്നൽ നൽകണമെന്ന് ശ്രീ നായിഡു ആവശ്യപ്പെട്ടു . കൂടാതെ ചെറുപ്രായത്തിൽ തന്നെ വിദ്യാർത്ഥികളിൽ സേവന മനോഭാവവും രാജ്യസ്നേഹവും വളർത്തിയെടുക്കേണ്ടത് അത്യാവശ്യമാണെന്നും അദ്ദേഹം കൂട്ടിച്ചേർത്തു.
സ്കൂളുകളിലെ പഠനമാധ്യമമെന്ന നിലയിൽ മാതൃഭാഷയുടെ പ്രാധാന്യം എടുത്തു പറഞ്ഞ ശ്രീ നായിഡു ,വിദ്യാർത്ഥികളെ അവരുടെ സാമൂഹിക ചുറ്റുപാടിൽ മാതൃഭാഷയിൽ സ്വതന്ത്രമായി സംസാരിക്കാൻ പ്രോത്സാഹിപ്പിക്കണമെന്ന് ആവശ്യപ്പെട്ടു . സ്വാതന്ത്ര്യത്തോടെയും അഭിമാനത്തോടെയും സ്വന്തം മാതൃഭാഷയിൽ സംസാരിക്കാൻ കഴിയുമ്പോൾ മാത്രമേ നമ്മുടെ സാംസ്കാരിക പൈതൃകത്തെ ശരിയായി വിലമതിക്കാൻ കഴിയൂ എന്നും അദ്ദേഹം അഭിപ്രായപ്പെട്ടു .
മാതൃഭാഷയ്ക്ക് പുറമെ മറ്റ് ഭാഷകളിലെ പ്രാവീണ്യം ,സാംസ്കാരിക പാലങ്ങൾ കെട്ടിപ്പടുക്കുന്നതിനും അനുഭവത്തിന്റെ പുതിയ ലോകങ്ങളിലേക്ക് വാതായനങ്ങൾ തുറക്കുന്നതിനും സഹായിക്കുമെന്നും അദ്ദേഹം ചൂണ്ടിക്കാട്ടി. "ഒരു ഭാഷയും അടിച്ചേൽപ്പിക്കുകയോ എതിർക്കുകയോ ചെയ്യരുത്" എന്ന് ഊന്നിപ്പറഞ്ഞ ഉപരാഷ്ട്രപതി, ഒരാൾ കഴിയുന്നത്ര ഭാഷകൾ പഠിക്കണമെന്നും എന്നാൽ മാതൃഭാഷയ്ക്ക് മുൻഗണന നൽകണമെന്നും നിർദ്ദേശിച്ചു.
കുട്ടികളുടെ സർവതോന്മുഖമായ വളർച്ച ഉറപ്പാക്കുന്നതിന് പതിവായി കായിക പ്രവർത്തനങ്ങളിൽ ഏർപ്പെടാൻ വിദ്യാർത്ഥികളെ പ്രോത്സാഹിപ്പിക്കണമെന്നും ശ്രീ നായിഡു സ്കൂളുകളോട് അഭ്യർത്ഥിച്ചു. ആരോഗ്യകരമായ ജീവിതശൈലി കെട്ടിപ്പടുക്കുന്നതിന് കായികമോ മറ്റ് ഏതെങ്കിലും തരത്തിലുള്ള വ്യായാമമോ ഉത്സാഹത്തോടെ ചെയ്യാൻ അദ്ദേഹം വിദ്യാർത്ഥികളെ ഉപദേശിച്ചു.
IE/SKY
(Visitor Counter : 120